b'\n_START_ARTICLE_\nLev Aleksandrovi\xc4\x8d Nari\xc5\xa1kin\n_START_SECTION_\n\xc5\xbdivljenje\n_START_PARAGRAPH_\n15. marca 1799 je postal dvorni gentleman in 22. januarja 1803 je bil kot poro\xc4\x8dnik dodeljen Preobra\xc5\xbeenskem polku. 13. februarja 1807 je bil kot \xc5\xa1tabni \xc4\x8dastnik dodeljen huzarskemu polku, s katerim se je udele\xc5\xbeil bojev proti Francozom. Pozneje je bil odpu\xc5\xa1\xc4\x8den iz voja\xc5\xa1ke slu\xc5\xbebe in vrnil se je na dvor._NEWLINE_28. marca 1812 je kot stotnik vstopil v Izjumski huzarski polk, s katerim se je udele\xc5\xbeil patriotske vojne. 19. novembra 1812 je bil povi\xc5\xa1an v polkovnika in 11. januarja 1814 v generalmajorja._NEWLINE_Pozneje je bil poveljnik samostojne koza\xc5\xa1ke brigade, s katero se je boril na Nizozemskem in v severni Franciji. Med letoma 1815 in 1818 je bil v sestavi ruskega okupacijskega korpusa v Franciji._NEWLINE_Po vrnitvi v Rusijo se je 23. marca 1824 upokojil. 22. maja 1843 se je vrnil v voja\xc5\xa1ko slu\xc5\xbebo; kot in\xc5\xa1truktor je bil dodeljen carju. 6. decembra istega leta je bil povi\xc5\xa1an v generaladjutanta in naslednje leto je bil povi\xc5\xa1an v generalporo\xc4\x8dnika.'